NELJANDA KOOSSEISU

OTSUS

Haapsalu,			01. aprill 2005 nr 
									EELNÕU

Vara võõrandamine 
(Rüütli tn 4, Haapsalu)

Võttes aluseks Rüütli tn 4 üürnike Galina Ozdoba 15.12.2003 avalduse, Matti Talbonen`i 15.01.2004 avalduse, Rosalia Piir`i 10.01.2004 avalduse, Sergei Kononov`i 15.01.2004 avalduse ja erastatavate eluruumide hindamise komisjoni koostatud korteriomandite hindamise aktid ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Müüa üürnikele üürilepingutega koormatud kinnistu asukohaga Rüütli tn 4, Haapsalu, Läänemaa, katastriüksuse nr 18301:005:0200, katastriüksuse pindalaga 654 m2, maa sihtotstarbega väikeelamumaa ja maa maksustamishinnaga 78500 krooni järgmiste korteriomanditena:

1.1	751/222 mõttelist osa maatükist ja ehitistest  ning reaalosana korterist nr 1 ,üldpinnaga 75,1 m2 (kinnistusregistriosa 19582), hinnaga 31264 (kolmkümmend üks tuhat kakssada kuuskümmend neli) eesti krooni Galina Ozdoba`le (IK-45002150304,elukoht Rüütli tn 4-1, 905021 Haapsalu).
1.2	482/2222 mõttelist osa maatükist ja ehitistest ning reaalosana korterist nr 2 ,üldpinnaga48,2  m2 (kinnistusregistriosa 19583), hinnaga 20072 (kakskümmend tuhat seitsekümmend kaks) eesti krooni Matti Talbonen`ile (IK- 358081444719, elukoht Rüütli tn 4-2, 90502 Haapsalu).
1.3	281/2222 mõttelist osa maatükist ja ehitistest ning reaalosana korterist nr 4, üldpinnaga28,1 m2 (kinnistusregistriosa 19585 ), hinnaga 11740 (üksteist tuhat seitsesada nelikümmend ) eesti krooni Rosalia Piir`ile (IK-42612254728, elukoht Rüütli tn 4-4, 90502 Haapsalu).
1.4	364/2222 mõttelist osa maatükist ja ehitistest ning reaalosana korterist nr 5 üldpinnaga 36,4 m2 (kinnistusregistriosa 19586), hinnaga 15167 (viisteist tuhat ükssada kuuskümmend seitse) eesti krooni Sergei Kononov`ile (IK-35606044719, elukoht Rüütli tn 4-5, 90502 Haapsalu).

2.	Korteriomandi ostuhind eesti kroonides tuleb punktides 1.1 – 1.4 nimetatud Ostjatel tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 Eesti Ühispangas. Korteriomandi notariaalne ostu-müügileping tuleb Ostjatel sõlmida 6. (kuue) kuu jooksul otsuse Ostjatele teatavakstegemisest, s.t 6. (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 – 1.4 nimetatud Ostjate poolt, kuulub otsus Haapsalu Linnavolikogu poolt osaliselt või tervikuna kehtetuks tunnistamisele.

3.	Notaritasu korteriomandi ostu-müügilepingu vormistamise eest maksavad korteriomandi Ostjad.

4.	Haapsalu linna nimel volitada ostu-müügilepingutele alla kirjutama linna kinnisvara haldurit Valdo Maisalu.

5.	Linnavolikogu kantseleil koos linna kinnisvara halduriga (Valdo Maisalu) korraldada otsusest väljakirjutuste tegemine vastavalt Ostjate arvule selliselt, et igale Ostjale saab teatavaks teha ainult teda puudutava otsuse osa. Ostjaid teavitada Ostjale väljakirjutuse koopia väljastamisega posti teel väljastusteatisega.

6.	Otsus jõustub Ostjale otsuse väljakirjutuse teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees

Esitaja: linnavalitsus, 18.03.2005
Juhtivkomisjon: õiguskomisjon